text: [{"text_idx": "#000008", "text": "Ei\u00f0is kirkjaMissio\u0301nshu\u0301si\u00f0 KarmelSamkoman i\u0301 Mizpa"}, {"text_idx": "#000012", "text": "The Ei\u00f0i stoneA visit to the local cafe\u0301"}, {"text_idx": "#000014", "text": "Virkir og fyrit\u00f8kurVinnuligt burturkastHavnir og ba\u0301tahyljarUmso\u0301kn um ba\u0301tapla\u0301ss"}, {"text_idx": "#000017", "text": "CampingCulture/leisureDaycare centreGeneral staff and local governmentHealthHistoryIntegration vicarLanguageLocal businessesNew to The Faroe IslandsReligionPrimary schoolSelf-serviceStories from Ei\u00f0i municipalityTourismWaste management"}, {"text_idx": "#000019", "text": "Tey vo\u0301ru helst fa\u0301 a\u0301 Ei\u00f0i, i\u00f0 kendust vi\u00f0 Kristinn Gu\u00f0mundsson, ta\u0301 i\u00f0 hann fyrr i\u0301 a\u0301r var\u00f0 kunngj\u00f8rdur sum ny\u0301ggjur h\u00f8vu\u00f0svenjari hja\u0301 Ei\u00f0is Bo\u0301ltfelag."}, {"text_idx": "#000020", "text": "Vit hittust til eina samr\u00f8\u00f0u, i\u0301 ey\u00f0kendu l\u00e6knahu\u0301sinum a\u0301 Ei\u00f0i, har Kristinn dagliga heldur til saman vi\u00f0 familju si\u0301nari."}, {"text_idx": "#000023", "text": "Vi\u00f0 okkum til ein sto\u0301ran part av samr\u00f8\u00f0uni, er do\u0301tturin hja\u0301 Kristinni, i\u00f0 er heima hendan dagin. Hon er skjo\u0301t at vi\u0301sa a\u0301, at pa\u0301pi si\u0301n javnan gj\u00f8rdi sli\u0301kar samr\u00f8\u00f0ur vi\u00f0 i\u0301slendska kringvarpi RU\u0300V."}, {"text_idx": "#000024", "text": "Spurdur hvussu hann er mo\u0301ttikin av Ei\u00f0isfo\u0301lki, heldur hann skemtiliga fyri:"}, {"text_idx": "#000026", "text": "Kristinn Gu\u00f0mundsson var\u00f0 bor\u00f0in i\u0301 heim i\u0301 bygdini Patreksfjo\u0308r\u00f0ur, a\u0301 vesturlandinum, go\u0301\u00f0ar 5 ti\u0301mar u\u0301r Reykjavi\u0301k. Hann grei\u00f0ur fra\u0301, at hann var ofta i\u0301 bygdini sum yngri. Bygdin kann samanberast vi\u00f0 Ei\u00f0i a\u0301 fleiri \u00f8kjum. Fo\u0301lkatali\u00f0 liggur um 700 fo\u0301lk og fiskivinnan er st\u00f8rsta vinnan."}, {"text_idx": "#000027", "text": "\u2013 \u201cPatreksfjo\u0308r\u00f0ur liggur sera avsi\u0301\u00f0is. grei\u00f0ur Kristinn fra\u0301: \u2013 \u201cBygdin hevur gistingarhu\u0301s og matstovu og ti\u0301li\u0301kt, men eg vil siga at Ei\u00f0i er st\u00f8rri, av ti\u0301 at her ikki er so avsi\u0301\u00f0is. Ta\u00f0 eru 10 minuttir til Nor\u00f0ska\u0301la og go\u0301\u00f0 try\u0301 korter til Havnar. At bu\u0301gva i\u0301 Patreksfir\u00f0i, kann samanberast vi\u00f0 u\u0301toyggj her i\u0301 F\u00f8royum.\u201d"}, {"text_idx": "#000028", "text": "Ho\u0301ast hann var no\u0301gv i\u0301 Patreksfir\u00f0i sum yngri, sl\u00e6r i\u0301slendingurin fast, at hann s\u00e6r seg sum verandi u\u0301r Ko\u0301pava\u0301gi."}, {"text_idx": "#000029", "text": "\u2013 \u201cEg havi veri\u00f0 i\u0301 Ko\u0301pava\u0301gi si\u0301\u00f0ani eg var seks a\u0301ra gamal, og ta\u00f0 var her, at eg hev\u00f0i mi\u0301n i\u0301tro\u0301ttarliga uppv\u00f8kstur.\u201d"}, {"text_idx": "#000030", "text": "Vit venda aftur til i\u0301tro\u0301ttarliga uppv\u00f8ksturin hja\u0301 Kristinni seinni."}, {"text_idx": "#000031", "text": "Undir fyrireikingunum til hesa grein, helt eg ta\u00f0 vera undranarvert, at hann valdi akkura\u0301t Ei\u00f0is Bo\u0301ltfelag, sum n\u00e6sta stig a\u0301 hondboltsyrkislei\u00f0ini. Eg seti honum spurningin, hvi\u0301 ta\u00f0 akkura\u0301t gj\u00f8rdist EB."}, {"text_idx": "#000033", "text": "\u2013 \u201cTa\u00f0 var mestsum tilvild, at ta\u00f0 gj\u00f8rdist akkura\u0301t EB. Eg var vor\u00f0in troyttur av ti\u0301\u00f0ini i\u0301 I\u0300BV, ja mest sum troyttur av hondbo\u0301lti sum heild. I\u0300 I\u0300BV snu\u0301\u00f0i ta\u00f0 seg um, at yvirliva i\u0301 bestu deildini, a\u0301r um a\u0301r. Eg troytta\u00f0ist av hesum og vildi ti\u0301 royna okkurt ny\u0301tt.\u201d"}, {"text_idx": "#000034", "text": "\u2013 \u201cM\u00e6r hevur alti\u0301\u00f0 da\u0301mt F\u00f8royar og havi leingi vilja vitja\u00f0 landi\u00f0.\u201d"}, {"text_idx": "#000037", "text": "Sum 12 a\u0301ra gamal, fo\u0301r hann til hondbo\u0301ltsvenjing vi\u00f0 n\u00f8krum vinmonnum og hann fann skjo\u0301tt u\u0301tav, at hondbo\u0301lturin passa\u00f0i honum best sum menniskja."}, {"text_idx": "#000038", "text": "\u2013 \u201cVit vo\u0301ru nakrir vinmenn, sum fo\u0301ru til venjing hja\u0301 HK Ko\u0301pava\u0301gi. Eg var um 11-12 a\u0301ra aldur og eg visti beinanvegin, at hetta var ta\u00f0 r\u00e6tta fyri meg. Eg gj\u00f8rdist ungdo\u0301msvenjari i\u0301 HK sum 15 a\u0301ra gamal, so ta\u00f0 var byrjanin uppa\u0301 hesa li\u0301vslei\u00f0.\u201d"}, {"text_idx": "#000039", "text": "Upprunaliga \u00e6tlanin var, at Kristinn bara skuldi virka sum h\u00f8vu\u00f0svenjari hja\u0301 EB, men fyri at stytta honum stundir, fekk hann tilbo\u00f0 um at arbei\u00f0a i\u0301 fri\u0301ti\u0301\u00f0arsku\u0301lanum."}, {"text_idx": "#000041", "text": "\u2013 \u201cUmframt starvi\u00f0 sum venjari, eri eg i\u0301 fri\u0301ti\u0301\u00f0arsku\u0301lanum, har eg l\u00e6ri b\u00f8rnini ty\u0301dningin, av at fara v\u00e6l vi\u00f0 kroppum si\u0301num. Talan er um b\u00f8rn, so ta\u00f0 skal sja\u0301lvandi vera sp\u00e6l uppi i\u0301.\u201d"}, {"text_idx": "#000042", "text": "Li\u0301vi\u00f0 innan hondbo\u0301lt er ikki bara ein dansur a\u0301 ro\u0301sum, men jaliga lindi i\u0301 Kristinni, tykist hava hja\u0301lpt honum langt a\u0301 lei\u00f0 og hevur eisini f\u00f8rt vi\u00f0 s\u00e6r no\u0301gvar minnigari\u0301kar l\u00f8tur, b\u00e6\u00f0i sum leikari og venjari."}, {"text_idx": "#000043", "text": "Sum virkin leikari, var hann ma\u0301lma\u00f0ur. Hann var tilkny\u0301ttur til HK, ta\u0301 i\u00f0 teir vunnu minniligan steypasigur i\u0301 2003. Mo\u0301tst\u00f8\u00f0u li\u00f0i\u00f0 hendan dagin var UMF Afturelding. Endaliga st\u00f8\u00f0an gj\u00f8rdist 21-24 til HK."}, {"text_idx": "#000044", "text": "N\u00f8kur a\u0301r eftir hetta, gj\u00f8rdist hann h\u00f8vu\u00f0svenjari felagsins og i\u0301 2012, gj\u00f8rdu teir ikki m\u00e6tari, enn at vinna meistaraheiti."}, {"text_idx": "#000047", "text": "Eftir at hava vant no\u0301gv heima i\u0301 I\u0300slandi og i\u0301 Noregi, er ti\u0301\u00f0in nu\u0301 komin til at hann skal royna seg a\u0301 Ei\u00f0i."}, {"text_idx": "#000048", "text": "EB er ny\u0301liga flutt upp i\u0301 SMS deildina og venjarin er spentur uppa\u0301 komandi ti\u0301\u00f0ina. Hann leggur dent a\u0301, at u\u0301rslitini sja\u0301lvandi hava ty\u0301dning, men ta\u00f0 sny\u0301r seg mest um at byggja okkurt upp."}, {"text_idx": "#000049", "text": "\u201c- Ta\u00f0 er kanska ikki so stuttligt, at halda vi\u00f0 EB aftana\u0301 fyrstu dystirnar, har vit hava tapt sto\u0301rt, men vit byggja felagi\u00f0 upp. Hv\u00f8r veit, spyr meg um st\u00f8\u00f0una ta\u0301 eitt a\u0301r er fari, ella kanska b\u00e6\u00f0i tvey. Ongin veit hvar vit eru ta\u0301!\u201d"}, {"text_idx": "#000050", "text": "Pra\u0301tingarsami ma\u00f0urin u\u0301r Ko\u0301pava\u0301gi er spentur uppa\u0301 sto\u0301ru uppga\u0301vuna, og ho\u0301ast heldur tunga byrjan a\u0301 kappingara\u0301ri\u00f0, s\u00e6r hann hetta sum eina spennandi verk\u00e6tlan, vi\u00f0 framti\u0301\u00f0ini fyri eyga."}]